
E L Ő T E R J E S Z T É S

Sülysáp Város Önkormányzata Képviselő-testületének

2018. augusztus 23-án tartandó munkaterv szerinti ülésére

5. napirendhez

Tárgy: Tájékoztatás Sülysáp Város Önkormányzata gazdálkodásának 2018. I. félévi helyzetéről és a költségvetés módosítása
Tisztelt Képviselő-testület!

Az államháztartásról szóló 2011. évi CXCV. törvényből kikerült a féléves beszámoló kötelezettsége, ugyanakkor elengedhetetlennek tartjuk, hogy év közben is tájékoztassuk a Képviselő-testületet az önkormányzat gazdálkodásának helyzetéről.
Kérem a fentiek alapján előterjesztett tájékoztatásom, illetve a féléves módosítások átvezetését szolgáló rendelet megtárgyalását és szíves elfogadását.
.../2018. (VIII. 23.) ÖKT határozati javaslat

Sülysáp Város Önkormányzatának Képviselő-testülete az Önkormányzat gazdálkodásának 2018. I. félévi helyzetéről szóló tájékoztatást elfogadja.
Határidő: azonnal
Felelős: polgármester

Sülysáp, 2018. augusztus 16.

Horinka László s.k. 


polgármester

TÁJÉKOZTATÁS
Sülysáp Város Önkormányzata gazdálkodásának 
2018. I. félévi helyzetéről
I.

Az önkormányzati feladatellátás szerkezete

A Sülysáp Város Önkormányzata által ellátandó közszolgáltatási feladatok körét 2018. évben is elsősorban a Magyarország helyi önkormányzatairól szóló 2011. évi CLXXXIX. törvényben előírtak, ezen túlmenően pedig szakmai-ágazati törvények, rendeletek határozták meg. 

Önként vállalt feladataink körébe tartozik a civil szervezetek támogatása, valamint a bölcsőde és a helyi közösségi közlekedés működtetése.

Az Önkormányzat kötelező és önként vállalt feladatait saját költségvetési szerveivel, közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Köznevelési feladatok

A 2018. évi költségvetés tervezésénél kiemelt szempont volt az intézmények megfelelő színvonalú működtetése. Az általános iskolai oktatás korábbi években történt átszervezése folytán az üzemeltetési feladatok sem maradtak helyben, 2017. január 1-jétől ezek is elkerültek a Ceglédi Tankerületi Központhoz. A Tankerülettel kötött megállapodás szerint a közüzemi költségeket az Önkormányzat fizeti, majd továbbszámlázza a Tankerület felé. 
Az óvodai nevelést a Sülysápi Csicsergő Óvoda biztosítja 4 feladat ellátási helyen. Elmondható, hogy az állami támogatás szinte teljes egészében lefedi a működtetést.
Közművelődési feladatok

Az önkormányzat közművelődési tevékenységét a Wass Albert Művelődési Központ és Könyvtár látja el. Az intézmény látja el a város központi rendezvényeinek szervezését, és egyéb megemlékezések lebonyolítását. Itt jelentős ráfinanszírozás szükséges, különös tekintettel arra, hogy néhány éve az e célra biztosított támogatás 10 %-át könyvtári dokumentumok beszerzésére kell fordítani. 
Egészségügyi ellátás

Az egészségügyi ellátást az önkormányzatnál 3 háziorvosi szolgálat, 2 házi gyermekorvosi szolgálat, illetve 2 fogorvosi szolgálat biztosítja. Egy háziorvosi szolgálat kivételével ezek el vállalkozási formában működnek, azaz a teljes állami támogatást a szolgáltatók kapják meg. Az I. sz. háziorvosi körzetben 2018. május 31. napjáig az Állami Egészségügyi Ellátó Központ volt a szolgáltató, azonban önkormányzatunk biztosította a dologi feltételeket, amihez havonta 600 e Ft finanszírozást kaptunk, mely elegendő volt a kiadásainkra. 2018. június 1-től az I. sz. háziorvosi körzet is vállalkozási formában működik.
A védőnői szolgálat tevékenységéhez az OEP biztosít támogatást, 3 fő területi védőnő látja el a feladatot. 
Mind a háziorvosi, mind a védőnői finanszírozás a B16-os bevételi rovaton található az első féléves beszámolóban.

Szociális feladatok

A feladatellátás nagyobb része ​– család- és gyermekjóléti szolgáltatás, házi segítségnyújtás, nappali ellátás, szociális étkeztetés – 2016. évtől visszakerült saját feladatellátásba, a Dr. Gáspár István Humánszolgáltató Központ keretei között. Emellett a bölcsődés korú gyermekek ellátása is a szociális feladatok közé tartozik, mely feladatot a Gólyahír Bölcsőde mint önállóan működő intézmény látja el. Az egyéb szociális ügyek az önkormányzat, illetve a Polgármesteri Hivatal hatáskörébe tartoznak.

Egyéb kötelezően ellátandó feladatok

Az ivóvízellátás és a települési szennyvíz kezelése a TRV Zrt. útján, a települési hulladékkezelés a DTkH Nonprofit Kft. útján, szerződéses formában kerül biztosításra. Ez utóbbi szolgáltatásnál a Nemzeti Hulladékgazdálkodási Koordinációs és Vagyonkezelő Zrt. végzi a számlázást.

A települési közterületek karbantartása és az intézmények üzemeltetése, valamint részben még a települési szennyvíz kezelése a TÁVÜSZ Kft. – mint 100 %-ban önkormányzati tulajdonú társaság – feladata.

Önként vállalt feladatok

A település civil szervezeteinek támogatása önként vállalt feladat, az erre elkülönített összeg pályázati rendszerben került elosztásra, és a lakosság viszonylag széles rétegét érinti. Ezen a kereten belül történik a helyi sport támogatása is. 

A város a helyi közösségi közlekedést 2017. október 1-től M-Bussal Kft. útján látja el.

II.

Költségvetési előirányzatok teljesülése

Sülysáp Város Önkormányzatának Képviselő-testülete Magyarország 2018. évi központi költségvetéséről szóló 2017. évi C. törvényben foglaltak figyelembe vételével 2/2018. (II. 23.) önkormányzati rendeltével fogadta el a 2018. évi költségvetését.

Az Önkormányzat önállóan gazdálkodó költségvetési szerv, melyhez a következő részben önálló intézmények tartoznak:

1. Dr. Gáspár István Humánszolgáltató Központ

2. Gólyahír Bölcsőde

3. Központi Konyha

4. Sülysápi Csicsergő Óvoda

5. Sülysápi Polgármesteri Hivatal

6. Wass Albert Művelődési Központ és Könyvtár

BEVÉTELEK
Sülysáp Város Önkormányzata

Az önkormányzat 2018. évi eredeti bevételi előirányzata 1.700.938 eFt.

2018.06.30-án a módosított előirányzat 1.701.880 eFt, a tényleges teljesítés 1.151.048 eFt.

A bevételi előirányzat főösszegének növekedését az időközben kapott ASP működési támogatás okozza, amely 941.600,-Ft.
A működési célú állami támogatások (B1) 50% körül teljesülnek és folyamatosan megkapjuk azokat a pótelőirányzatokat, melyeket év elején a személyi kiadások tervezésénél figyelembe vettünk.
A pályázati támogatások (B2) kifizetéséből ered, hogy a bevételi oldalon a teljesülés már el lett számolva, míg kiadási oldalon a pályázatok céljainak megvalósítása a 2. félévben teljesül.

Bevételi oldalon a teljesülés magas, 82 %, amely abból adódik, hogy az Egészségközpontra tervezett 200 millió Ft támogatásból 150 millió Ft támogatást már megkapott önkormányzatunk.

A közhatalmi bevételek (adók) mind 50 % felett teljesültek az eredeti előirányzathoz képest, azonban előirányzat növelés – az óvatos tervezés jegyében – nem javasolt, mivel az adózók nagy része első félévben teljesítette a 2. féléves kötelezettségét is főleg a vagyoni típusú adók tekintetében. 
Az egyéb közhatalmi bevételek 10.552 e Ft-os összege tartalmazza a csatornadíj fizetéssel kapcsolatos adók módjára történő behajtásokat, melyek átutalásra kerülnek a Csatorna Társulat felé. Év végére 5.000 eFt körül várható az egyéb közhatalmi bevételek alakulása.

A működési bevételek legnagyobb tétele a piacbevétel, mely júniusig 11.643 eFt-ot tett ki. Elmondható, hogy míg év elején az előrefizetésből számíthattunk több bevételre, később az alkalmi fizetések növekedtek. A műfüves pályából és a sportcsarnok bérletéből 784 eFt bevétel származott az I. félévben.

	Szolgáltatások ellenértéke

(B402 rovat)
	2018. I. Félév

	Piac bevételek
	11 642 810

	Lakó és egyéb ingatlanok bérleti díja
	8 283 380

	Laborvizsgálati díj
	88 000

	Közterület használati díj
	126 000

	Tornacsarnok
	783 560

	Összesen
	20 923 750


A felhalmozási bevételek teljesülése 11.629 e Ft. A tervezett előirányzathoz képest a teljesülés elmaradásának oka, hogy a betervezett ingatlanértékesítés bevétele várhatóan a 2. félévben realizálódik. 
	Partner neve:
	B52 Alap (nettó)

	ENDA TRANS Teherfuvarozó Betéti Társaság
	984 250

	Folyamat Kft.
	2 110 236

	Happy Chocolates Factory Zrt
	2 362 205

	JAN-ZAK Bt
	5 245 000

	ST Parcel Fuvarozó Bt
	927 780

	Összesen:
	11 629 471


Sülysáp Város Önkormányzatának és intézményeinek összesített bevételei

Az önkormányzat és intézményeinek bevételeit a csatolt mellékeltek tartalmazzák, illetve a következő táblázatban találhatók az összesített adatok. 
Általánosságban elmondható, hogy az intézmények féléves bevételei 50 % körül mozognak. 
Két intézménynél magasabb a finanszírozási bevétel a tervezetthez képest:

Központi Konyha 4.762.500 Ft ebédszállításhoz szükséges tehergépjármű beszerzés,

Polgármesteri Hivatal 941.600 Ft ASP támogatás átadás.

Itt félévkor előirányzat-növelés javasolt.
Az önkormányzat és intézményeinek összesített bevételei:
	Rovat
	Megnevezés
	Eredeti előirányzat 2018.01.01
	Módosított előirányzat 2018.06.30
	2018.06.30-ig tényleges realizálás
	Teljesülés a módosított előirányzathoz

	B1
	Működési célú támogatások államháztartáson belülről
	          617 137 846    
	       600 347 025    
	        313 863 193    
	52%

	B2
	Felhalmozási célú támogatások államháztartáson belülről
	          262 000 000    
	       265 315 728    
	        215 315 728    
	81%

	B3
	Közhatalmi bevételek
	          205 000 000    
	       206 000 000    
	        125 571 595    
	61%

	B4
	Működési bevételek
	            95 594 000    
	       111 844 030    
	           62 362 913    
	56%

	B5
	Felhalmozási bevételek
	          100 700 000    
	         97 252 913    
	           11 629 471    
	12%

	B6
	Működési célú átvett pénzeszközök
	                               -      
	               240 000    
	                  40 000    
	17%

	B7
	Felhalmozási célú átvett pénzeszközök
	                               -      
	               373 750    
	                373 750    
	100%

	B8
	Finanszírozási bevételek
	          474 678 399    
	       474 678 399    
	        444 274 594    
	94%

	 
	BEVÉTELEK ÖSSZESEN
	       1 755 110 245    
	    1 756 051 845    
	     1 173 431 244    
	67%


KIADÁSOK
Sülysáp Város Önkormányzata

Az önkormányzat 2018. évi eredeti kiadási előirányzata 1.700.938 eFt.

2018.06.30-án a módosított előirányzat 1.701.880 eFt, a tényleges teljesítés 671.776 eFt, ami az eredeti előirányzatnak 39 %-a. Az időarányosnál alacsonyabb teljesülésnek az az oka, hogy a beruházási és felújítási kiadások nagy része a második félében realizálódik. 

A működésre átadott pénzeszközöknél a civil szervezetek számára és a Tápiómenti Területfejlesztési Társulás részére kerültek kifizetésre támogatások. 
Ugyanitt szerepel a TÁVÜSZ Kft. támogatása. Az eredeti tervekben szereplő 59 millió Ft összegű éves pénzátadás már félévkor teljesült. Az eredeti előirányzat tervezésekor nem számoltunk azzal, hogy a Tankerület nem fizet a TÁVÜSZ Kft-nek az elvégzett feladatok ellenére. A TÁVÜSZ Kft általános iskolák fenntartásával kapcsolatos kiadásait is önkormányzati támogatásból kellett megoldani. E fizetéstől függően 2018. júniusi képviselő testületi ülés javasolt a TÁVÜSZ Kft részére 15 millió Ft kölcsönt.
Májusi testületi ülés TÁVÜSZ Kft részére az évközi fizetésemelések kifizetésére 3.122 e Ft támogatás emelést javasolt, így az átadott támogatás 2018-ban 62.122 e Ft-ra emelkedett az év elején tervezett 59.000 e Ft helyett.
Sülysáp Város Önkormányzatának és intézményeinek összesített kiadásai
A kiadások alakulását a csatolt táblázatok tartalmazzák. Az önállóan működő intézmények felhasználása időarányos.

Központi Konyha intézményben általában a második félévre a gyerekétkeztetési kiadásokban egy kis arányú csökkenés, ezért a harmadik negyedéves költségvetés elfogadásakor javasolt élelmiszer kiadások előirányzatának újratervezése (K312) Az első félév terhére kismértékű aránytalanság mutatkozik a kiadásokban.

Központi Konyha intézménynél beruházási költségeknél magasabb a kiadással kell számolni félévkor a tervezetthez képest:

Központi Konyha 4.762.500 Ft ebédszállításhoz szükséges tehergépjármű beszerzés,

Polgármesteri Hivatal bevételi előirányzata megemelkedett 941.600 Ft ASP támogatás átadással, de első félévben nem teljesült kifizetése.

	rovat
	Megnevezés
	Eredeti előirányzat 2018.01.01
	Módosított előirányzat 2018.06.30
	2018.06.30-ig tényleges realizálás
	Teljesülés a módosított előirányzathoz

	K1
	Személyi juttatások
	          430 813 412    
	       431 755 012    
	        206 850 184    
	48%

	K2
	Munkaadót terhelő járulékok és szociális hozzájárulás
	            81 571 891    
	         81 571 891    
	           43 217 131    
	53%

	K3
	Dologi kiadások
	          303 538 000    
	       365 429 951    
	        173 860 597    
	48%

	K4
	Elláttotak pénzbeli juttatásai
	            22 100 000    
	         23 100 000    
	           12 463 530    
	54%

	K5
	Egyéb működési célú kiadások
	          126 531 257    
	       127 250 158    
	           87 541 344    
	69%

	K6
	Beruházások
	          702 793 057    
	       657 881 439    
	        139 955 723    
	21%

	K7
	Felújítások
	            69 100 000    
	         50 100 000    
	             4 531 320    
	9%

	K8
	Egyéb felhalmozási célú kiadások
	                              -      
	               300 766    
	                300 766    
	100%

	K9
	Finanszírozási kiadások (intézményeknél megjelenő finanszírozás figyelembevételével)
	            18 622 628    
	         18 622 628    
	           18 622 628    
	100%

	 
	KIADÁSOK ÖSSZESEN
	       1 755 110 245    
	    1 756 051 845    
	        687 343 223    
	39%


Összegzés
Sülysáp Város Önkormányzata a költségvetés tervezésekor a jogszabályi követelményeknek megfelelően nem számolt forráshiánnyal.
Az első félévben valamennyi intézmény és a TÁVÜSZ Kft. is megtartotta működőképességét, a 40.000 eFt-os folyószámla hitelkeret igénybevételére nem volt szükség. A fizetési kötelezettségeinknek folyamatosan eleget tudtunk tenni, törekedtünk a bevételek és kintlévőségek beszedésére és behajtására.

Sülysáp, 2018. augusztus 16.

Horinka László s.k. 

Sülysáp Város Önkormányzata Képviselő-testületének

…/2018. (...) önkormányzati rendelete

az önkormányzat 2018. évi költségvetéséről szóló 2/2018. (II. 23.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:

1. §

A Sülysáp Város Önkormányzata Képviselő-testületének az önkormányzat 2018. évi költségvetéséről szóló 2/2018. (II. 23.) önkormányzati rendelet 1-9. melléklete helyébe e rendelet 1-9. melléklete lép.

2. §

Ez a rendelet a kihirdetését követő napon lép hatályba, majd az az követő napon hatályát veszti. 

Sülysáp, 2018. augusztus 23.


Horinka László 
dr. Tóth Krisztina


polgármester
jegyző

